Arbejdsweekend 2-5 maj 2019 Udsat Aflyst

Vi gør klar til gæster

Klargøring og rengøring af køkkenudstyr og service

Diverse rengøring



Terræn - opsætning af værn (svejse)

Tærræn - beskæring af og fjerne buske

Bygge shelter (bygges i træ)

Bygge Repo (Bygge i træ)

Plante træer (seks meter høje lindetræer)

Bare sæt mig på en opgave - jeg er god til lidt af hvert

Jeg er super god til at lave mad, og vil gerne forkæle med god mad

Vi nærmer os tiden, hvor Ungdomsøen åbner for gæster. Der er allerede tjekket MANGE ting af på to-do-listen, og vi mødes på øen for at gøre det sidste klar til at slå dørene op for besøgende.Du kan blive sejlet ud til Øen både torsdag, fredag og lørdag. Og du kan blive sejlet i land fredag, lørdag og søndag. Se afgangstiderne ved tilmelding.I arbejdsweekenden er der forskellige opgaver, der skal løses, og du får mulighed for at ønske, hvilket sjak, du vil være med på.Vi gør vores bedste, for at for arbejdsplanen til at gå op, men kan ikke love dig, at du få den opgave, du har ønsket.

Overordnet program



Torsdag

17:00 Afgang Langelinjekaj 5

17:05 Afgang fra Refshalevej 350



Umiddelbart efter ankomst til Ungdomsøen gennemgår vi aftenens arbejdsopgaver og fordeler dem blandt os. Herefter går vi i gang med arbejdet.

19:30 Aftensmad

Efter aftensmad færdiggør vi dagens arbejdsopgaver og rydder op, inden vi hygger.





Fredag 08:00 Morgenmad 08:30 Gennemgang af dagens opgaver 09:00 Arbejdet begynder 11:00 Snack-pause 13:30 Frokost 16:00 Snack pause

(17:30 flere ankommer fra land) 19:30 Aftensmad Efter aftensmad færdiggør vi dagens arbejdsopgaver og rydder op, inden vi hygger.



Lørdag

08:00 Morgenmad

08:30 Gennemgang af dagens opgaver

09:00 Arbejdet begynder

11:00 Snack-pause

13:30 Frokost

16:00 Snack pause

(17:30 flere ankommer fra land)

19:30 Aftensmad

Efter aftensmad færdiggør vi dagens arbejdsopgaver og rydder op, inden vi hygger.

Søndag

08:00 Morgenmad

08:30 Gennemgang af dagens opgaver

09:00 Arbejdet begynder

11:00 Snack-pause

13:30 Frokost

16:00 vi sejler tilbage til land

Praktisk information

Hvornår: Afgangs- og ankomst-tidspunkt kan ses i tilmeldingen.

Hvem: Alle med gå på mod, og højt humør

Pris: Deltagere dækker selv transportudgifter til København, men sejlads til Ungdomsøen og forplejning er gratis.

Medbring: Du skal selv medbringe grej til en weekend; sovepose, liggeunderlag og meget gerne telt. Tøj efter vejret der tåler at blive brugt, og meget gerne sikkerhedssko.



Sikkerhed

Når du færdes rundt på Ungdomsøen, skal du have sikkerhedssko på, da det er en byggeplads. Vi har massere af sikkerhedssko, du kan låne. Men du er meget velkommen til at tage dine egne med, hvis du har.



Vi stiller selvfølgelig også alle de nødvendige værnemidler til rådighed, som skal bruges i forbindelse med dit arbejde på øen.





Tilmelding

Hvis du og dine kammerater drømmer om at få lov til at tilbringe nogle uforglemmelige dage i telt på Ungdomsøen sammen med en andre unge, så skal I tilmelde jer NU! Tilmeldingen foregår efter først til mølle princippet.

FAQ

Jeg er ikke særlig handy, kan jeg også bruges?

Alle med gå på mod, positiv energi, åbent sind og krudt i rumpetten kan bruges. Vi kan lære dig at være handy, og der er altid opgaver, der skal løses. Måske er det ikke dig, der skal installere el eller reparere maskiner, men med åben og ærlig dialog finder vi noget, som du er god til.



Skal man være spejder for at være med?

Nope! Alle er velkomne – fra spejdere, rugbyspillere, hjemmekunstskabslærere, unge studerende til pensionister. Vi stoler på, at du har en eller flere kompetencer, der kan bruges på arbejdsweekenderne. For ellers havde du ikke meldt dig til at bidrage til det fedeste byggeprojekt i danmarkshistorien.

Hvad nu hvis jeg får kolde fødder undervejs?

Det er helt cool! Du skal bare selv medbringe en oppustelig gummibåd og årer! Der er cirka to kilo-meter i land, og vi sejler ikke frem og tilbage udover den planlagte afhentning og aflevering.

Hvor kan jeg kaste mig på ryggen i udmattelse, når dagen er forbi?

De indendørs sovepladser er begrænsede, og fungerer efter først til mølle. Du kan med fordel selv medbringe et telt, som kan slås op på en fælles lejrplads i nærheden af fællesfaciliteterne. Tag desuden altid en varm sovepose og fjeldtelt med – der er ikke meget læ på et fort midt i Øresund.

Hvordan er min selfie-dækning?

Elendig. Din familie på Hipstergram og Fjæsbogen må, indtil du rammer fastlandet igen, leve i lykkelig uvidenhed om, at du sammen med en masse andre er ved at klargøre Middelgrundsfortet til fremtidens Ungdomsbastion.

Hvad siger Voldborg?

”Det er lidt ligesom på Grønland, man skal være forberedt” Der er væsentligt koldere på Øresund, du må derfor altid være forberedt på at temperaturen er lavere end på fastlandet. Pak efter vejret, og hellere for meget varmt tøj end for lidt.





Skal jeg tage mine swagger jeans og hippe sneakers med?

Den holder måske på gåturen ned ad Langelinie mod bådene, men så stopper det også der. Vi kommer til at arbejde, så arbejdshandsker, slidte t-shirts og blå kansasbukser, bliver du sikkert lykkelig for. Sikkerhedssko og høreværn bliver hurtigt dine bedste venner, og det kan du låne af os.